Diari Oficial de la Generalitat Valenciana


Sumari del DOGV 6903, del 15-11-2012 (2012/10161)

RESOLUCIÓ de 7 de novembre de 2012, del conseller de Governació, per la qual es concedixen ajudes públiques destinades als ajuntaments de la Comunitat Valenciana per a l'homogeneïtzació dels cossos de policia local en matèria de mitjans tècnics i inversions durant l'exercici 2012.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6903

Data del DOGV
:   15-11-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/10346


Data del document
:   07-11-2012

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 7 de novembre de 2012, del conseller de Governació, per la qual es concedixen ajudes públiques destinades als ajuntaments de la Comunitat Valenciana per a l'homogeneïtzació dels cossos de policia local en matèria de mitjans tècnics i inversions durant l'exercici 2012. [2012/10441]  
Vista l'Orde 5/2012, de 20 d'abril, de la Conselleria de Governació, de convocatòria de concessió d'ajudes públiques destinades als ajuntaments de la Comunitat Valenciana per a l'homogeneïtzació dels cossos de policia local en matèria de mitjans tècnics i inversions durant l'exercici 2012 i per la qual s'aproven les bases reguladores de la convocatòria (DOCV núm. 6761, de 25 d'abril de 2012).  
Atés que les sol·licituds presentades el 2012 han sigut examinades i valorades per la comissió regulada en la base sexta, apartat 3, de l'annex I de l'esmentada Orde 5/2012, de 20 d'abril, i que ha proposat concedir les ajudes als ajuntaments que es detallen en l'annex I d'esta resolució i inadmetre les sol·licituds que es detallen en l'annex II.  
  
Atés que el termini de resolució establit en la base octava de l'esmentada Orde 5/2012, de 20 d'abril, va ser ampliat per mitjà de la Resolució de 30 de juliol de 2012, de la Direcció General de Seguretat i Protecció Ciutadana (DOCV núm. 6839, de 13 d'agost de 2012).  
Vista la proposta de resolució que eleva la comissió de valoració i de conformitat amb les disposicions de la base octava de l'Orde 5/2012, de 20 d'abril, de la Conselleria de Governació, que faculta el conseller de Governació a resoldre el procediment de concessió d'estes ajudes públiques, resolc:  
  
Primer  
Concedir als beneficiaris que es detallen en l'annex I les ajudes que s'esmenten en l'orde mencionada adés.  
  
Segon  
Inadmetre, pels motius assenyalats, les sol·licituds dels ajuntaments que es detallen en l'annex II.  
  
Tercer  
Per a la percepció d'esta ajuda, els ajuntaments beneficiaris han de firmar l'acta de recepció de les emissores de ràdio digital de la xarxa COMDES per al servici dels cossos de policia local adjudicades de conformitat amb les disposicions de l'article 30.2 de la Llei 38/2003, de 17 de novembre, General de Subvencions.  
  
Quart  
Fer publicitat de les ajudes concedides a les entitats previstes en l'annex I d'esta resolució, en compliment de les disposicions de l'article 18.1 de la Llei 38/2003, de 17 de novembre, General de Subvencions.  
  
  
Quint  
Contra esta resolució, que esgota la via administrativa, les entitats locals poden interposar el requeriment previst en l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí de la impugnació posterior davant de l'orde jurisdiccional contenciós administratiu amb la forma, terminis i condicions que esta determina.   
  
València, 7 de novembre de 2012.- El conseller de Governació: Serafín Castellano Gómez.  
  
  
  
  
  
ANNEX I  
  
  
  
  
  
ANNEX II  
  
  
  
  
(\*) Causes d'inadmissió:  
   
1. No complir el requisit de ràtio de policia local establit en l'apartat segon de la base 2.  
2. No complir els requisits establits en l'apartat segon de la base 2, que establix que els beneficiaris han de posseir els requisits establits en l'article 13 de la Llei General de Subvencions.  
3. Desistiment.